
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ. Φύλλου 27 


ΑΠΟΦΑΣΕΙΣ 

Αριθμ. πράξης 153/2/08.01.2019 

Πιστοποίηση επαγγελματικών γνώσεων για τη 
δραστηριότητα διανομής ασφαλιστικών και 
αντασφαλιστικών προϊόντων. 

Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 55 Ατού καταστατικού της Τράπεζας της 
Ελλάδος, όπως ισχύει, 

β) τον ν. 4583/2018 (ΦΕΚ Α' 212) «Κατάργηση των 
διατάξεων περί μείωσης των συντάξεων, ενσωμάτωση 
στην Ελληνική Νομοθεσία της Οδηγίας 2016/97/ΕΕτου 
Ευρωπαϊκού Κοινοβουλίου και του Συμβουλίου της 20ής 
Ιανουάριου 2016 σχετικά με τη διανομή ασφαλιστικών 
προϊόντων και άλλες διατάξεις», ιδίως τα άρθρα 4,6,20, 
24,48,49 και το Παράρτημα XIII αυτού, 

γ) τον ν. 4364/2016 (ΦΕΚ Α' 13) «Προσαρμογή της 
ελληνικής νομοθεσίας στην Οδηγία 2009/138/ΕΚ του 
Ευρωπαϊκού Κοινοβουλίου και του Συμβουλίου, της 25ης 
Νοεμβρίου 2009, σχετικά με την ανάληψη και την άσκη¬ 
ση δραστηριοτήτων ασφάλισης και αντασφάλισης (Φε- 
ρεγγυότητα II), στα άρθρα 2 και 8 της Οδηγίας 2014/51/ 
ΕΕ του Ευρωπαϊκού Κοινοβουλίου και του Συμβουλίου 
της 16ης Απριλίου 2014 σχετικά με την τροποποίηση 
των Οδηγιών 2003/71/ΕΚ και 2009/138/ΕΚ, και των Κα¬ 
νονισμών (ΕΚ) αριθ. 1060/2009, (ΕΕ) αριθ. 1094/2010 
και (ΕΕ) αριθ. 1095/2010, όσον αφορά τις εξουσίες της 
Ευρωπαϊκής Αρχής Ασφαλίσεων και Επαγγελματικών 
Συντάξεων (εφεξής ΕΑΑΕΣ) και της Ευρωπαϊκής Αρχής 
Κινητών Αξιών και Αγορών, καθώς και στο άρθρο 4 της 
Οδηγίας 2011/89/ΕΕ του Ευρωπαϊκού Κοινοβουλίου και 
του Συμβουλίου, της 16ης Νοεμβρίου 2011, σχετικά με 
τη συμπληρωματική εποπτεία των χρηματοπιστωτικών 
οντοτήτων που ανήκουν σε χρηματοπιστωτικούς ομί¬ 
λους ετερογενών δραστηριοτήτων και συναφείς διατά¬ 
ξεις της νομοθεσίας περί της ιδιωτικής ασφάλισης και 
άλλες διατάξεις», ιδίως τα άρθρα 3 στοιχείο 10 και 19 
παρ. 1 αυτού, 

δ) την ΠΕΕ 16/21.5.2013 (ΦΕΚ Β' 1257) «Εκπαίδευση 
και πιστοποίηση γνώσεων των (αντ)ασφαλιστικών δια¬ 
μεσολαβητών», 


ε) την ΠΕΕ 46/4.12.2014 (ΦΕΚ Β' 3510) «Τροποποί¬ 
ηση διατάξεων της Πράξης Εκτελεστικής Επιτροπής 
16/21.5.2013 (ΦΕΚ Β' 1257) σχετικά με τις εξετάσεις για 
την πιστοποίηση γνώσεων των (αντ)ασφαλιστικών δια¬ 
μεσολαβητών», 

στ) την κοινή απόφαση της Εκτελεστικής Επιτροπής 
της Τράπεζας της Ελλάδος και του Διοικητικού Συμ¬ 
βουλίου της Επιτροπής Κεφαλαιαγοράς αριθμ. συνεδρ. 
17/818/15.5.2018 (ΦΕΚ Β' 1925) «Πιστοποίηση καταλ¬ 
ληλότητας προσώπων απασχολούμενων σε πιστωτικά 
ιδρύματα που παρέχουν υπηρεσίες σύμφωνα με το άρ¬ 
θρο 93 του ν. 4514/2018», 

ζ) το από 4.1.2019 εισηγητικό σημείωμα της Διεύθυν¬ 
σης Εποπτείας Ιδιωτικής Ασφάλισης, και 
η) ότι από τις διατάξεις της παρούσας δεν προκύπτει 
δαπάνη σε βάρος του κρατικού προϋπολογισμού, απο¬ 
φασίζει τα εξής: 

Πιστοποίηση επαγγελματικών γνώσεων για τη δρα¬ 
στηριότητα διανομής ασφαλιστικών και αντασφασλι- 
στικών προϊόντων. 

Άρθρο 1 

Ορισμοί 

Για τις ανάγκες της παρούσας, λαμβάνονται υπόψη οι 
ορισμοί των αντίστοιχων εννοιών ως αυτοί διατυπώνο¬ 
νται στα άρθρα 2 έως 50 του ν. 4583/2018. 

Άρθρο 2 

Πεδίο εφαρμογής 

Η παρούσα Πράξη εφαρμόζεται στα πρόσωπα της 
παρ. 1 του άρθρου 20 του ν. 4583/2018. 

Άρθρο 3 

Πιστοποιητικά επαγγελματικών γνώσεων 
1. Η Τράπεζα της Ελλάδος χορηγεί στα πρόσωπα του 
προηγούμενου άρθρου κατά περίπτωση, τα εξής πιστο¬ 
ποιητικά επαγγελματικών γνώσεων: 

α) «Πιστοποιητικό Επαγγελματικών Γνώσεων Ασφαλιστι¬ 
κού Π ράκτορα», για την παροχή υπη ρεσιών ασφαλιστικού 
πράκτορα και συναφών κατηγοριών διανομής ασφαλιστι¬ 
κών προϊόντων, συντονιστή των ασφαλιστικών πρακτό¬ 
ρων, καθώς επίσης για τα μέλη του οργάνου διοίκησης και 
για τους υπαλλήλους που αντιστοίχως φέρουν την ευθύ¬ 
νη ή συμμετέχουν άμεσα στη δραστηριότητα διανομής 
ασφαλιστικών προϊόντων από ασφαλιστικές επιχειρήσεις. 

β) «Πιστοποιητικό Επαγγελματικών Γνώσεων Μεσί¬ 
τη Ασφαλίσεων και Αντασφαλισεων», για την παροχή 
υπηρεσιών μεσίτη ασφαλίσεων και αντασφαλισεων και 
συναφών κατηγοριών διανομής ασφαλιστικών και αντα- 
σφαλιστικών προϊόντων, καθώς επίσης για τα μέλη του 
οργάνου διοίκησης και για τους υπαλλήλους που αντι- 
στοίχως φέρουν την ευθύνη ή συμμετέχουν άμεσα στη 
δραστηριότητα διανομής αντασφαλιστικών προϊόντων 
από αντασφαλιστικές επιχειρήσεις. 

γ) «Πιστοποιητικό Επαγγελματικών Γνώσεων Επεν¬ 
δυτικών Προϊόντων βασιζόμενων σε Ασφάλιση», για 
τη διανομή επενδυτικών προϊόντων που βασίζονται σε 
ασφάλιση από ασφαλιστικούς πράκτορες, συντονιστές 
ασφαλιστικών πρακτόρων, μεσίτες ασφαλίσεων και 
αντασφαλισεων και ασφαλιστικές επιχειρήσεις. 

2. Τα πιστοποιητικά επαγγελματικών γνώσεων των 
ανωτέρω περιπτώσεων (α) και (β) αποτελούν το κατά 
περ. (στ) της παρ. 1 του άρθρου 21 του ν. 4583/2018 απα¬ 
ραίτητο δικαιολογητικό για την εγγραφή στην αντίστοιχη 
κατηγορία του Ειδικού Μητρώου των παρ. 1,2 και 3 του 
άρθρου 19 του ιδίου νόμου, καθώς και το προβλεπόμενο 
στην περ. (ε) της παρ. 1 του άρθρου 24 του ν. 4583/2018 
δικαιολογητικό που είναι απαραίτητο για την άσκηση της 
δραστηριότητας διανομής ασφαλιστικών και αντασφα- 
λιστικών προϊόντων από τις ασφαλιστικές και αντασφα- 
λιστικές επιχειρήσεις. 

3. Το πιστοποιητικό επαγγελματικών γνώσεων της 
ανωτέρω περίπτωσης (γ) αποτελεί αναγκαία προϋπό¬ 
θεση προκειμένου ο ήδη εγγεγραμμένος στο Ειδικό 
Μητρώο και οι ασφαλιστικές επιχειρήσεις που ασκούν 
δραστηριότητα διανομής επενδυτικών προϊόντων που 
βασίζονται σε ασφάλιση κατά τις παρ. 1 και 2 του άρθρου 
20 σε συνδυασμό μετο Παράρτημα XIII του ν. 4583/2018. 

Άρθρο 4 

Χορήγηση πιστοποιητικού 
επαγγελματικών γνώσεων 

1. Τα πιστοποιητικά του προηγούμενου άρθρου χο¬ 
ρηγούνται από τηνΤράπεζα της Ελλάδος στους υποψή¬ 
φιους που έχουν συμμετάσχει επιτυχώς στις εξετάσεις, 
σύμφωνα με τα κατωτέρω οριζόμενα. 

2. Η διενέργεια των εξετάσεων εποπτεύεται από τρι¬ 
μελή διαρκή Επιτροπή Εξετάσεων Πιστοποίησης Επαγ¬ 
γελματικών Γνώσεων για τη δραστηριότητα διανομής 
ασφαλιστικών και αντασφαλιστικών προϊόντων (εφεξής 
«Επιτροπή Εξετάσεων»), η οποία συγκροτείται, με από¬ 
φαση τηςΤράπεζαςτης Ελλάδος, από δύο μέλη από την 
Τράπεζα της Ελλάδος και ένα μέλος από το διδακτικό και 
ερευνητικό προσωπικό ανωτάτου εκπαιδευτικού ιδρύ¬ 
ματος με γνωστικό αντικείμενο συναφές με την ιδιωτική 
ασφάλιση. 

Άρθρο 5 
Εξεταστέα ύλη 

Η εξεταστέα ύλη περιλαμβάνει ενδεικτικά τα εξής: 

α) Για το «Πιστοποιητικό Επαγγελματικών Γνώσεων 
Ασφαλιστικού Πράκτορα», τις απαιτήσεις των παραγρά¬ 
φων I και III του Παραρτήματος XIII του ν. 4583/2018, λαμ- 
βάνοντας υπόψη τη δραστηριότητα και τις υποχρεώσεις 


των συγκεκριμένων διανομέων έκτου ν. 4583/2018, ιδί¬ 
ως των άρθρων 3,4 και 27 έως 35 αυτού. 

β) Για το «Πιστοποιητικό Επαγγελματικών Γνώσεων 
Μεσίτη Ασφαλίσεων και Αντασφαλισεων», τις απαιτή¬ 
σεις των παραγράφων I και III του Παραρτήματος XIII του 
ν. 4583/2018, λαμβάνοντας υπόψη τη δραστηριότητα και 
τις υποχρεώσεις των συγκεκριμένων διανομέων εκ του 
ν. 4583/2018, ιδίως των άρθρων 3,4 και 27 έως 35 αυτού. 

γ) Για το «Πιστοποιητικό Επαγγελματικών Γνώσεων 
Επενδυτικών Προϊόντων βασιζόμενων σε Ασφάλιση», 
τις απαιτήσεις της παραγράφου II του Παραρτήματος XIII 
του ν. 4583/2018, λαμβάνοντας υπόψη τις υποχρεώσεις 
δεοντολογίας και ενημέρωσηςτων καταναλωτών έκτων 
άρθρων 27 έως 40 του ν. 4583/2018. 

Άρθρο 6 

Σύστημα εξετάσεων 

1. Οι εξετάσεις είναι γραπτές, με ερωτήσεις πολλαπλής 
επιλογής. 

2. Η Επιτροπή Εξετάσεων δύναται να αποφασίσει εναλ¬ 
λακτική μέθοδο εξέτασης ατόμων με δυσχέρειες που 
πιστοποιούνται από δημόσιο νοσηλευτικό ίδρυμα επί 
πρόσφατου εγγράφου του, κατόπιν αιτήματος τους. 

3. Η βάση ερωτήσεων της εξεταστέας ύλης είναι δι¬ 
αρκώς αναρτημένη στον ιστότοπο τηςΤράπεζας της Ελ¬ 
λάδος, μαζί με τις σωστές απαντήσεις και μαθηματικές 
λύσεις όπου χρειάζεται. 

4. Οι ερωτήσεις για τις εξετάσεις επιλέγονται από την 
ως άνω βάση και δεν μπορούν να είναι λιγότερες από 
εξήντα (60) ανά εξέταση. 

5. Η Επιτροπή Εξετάσεων είναι αρμόδια για τη δέουσα 
επικαιροποίηση της βάσης των ερωτήσεων. 

Άρθρο 7 

Διαδικασία εξετάσεων 

1. Προκειμένου να συμμετάσχουν στις εξετάσεις, τα 
ενδιαφερόμενο πρόσωπα πρέπει να υποβάλουν ηλε¬ 
κτρονικά την αίτηση που είναι αναρτημένη στον ιστό- 
τοπο της Τράπεζας της Ελλάδος και να καταθέσουν το 
προβλεπόμενο τέλος εξετάσεων εγκαίρως, σύμφωνα με 
τις εκάστοτε παρεχόμενες οδηγίες. 

2. Με απόφαση της Τράπεζας της Ελλάδος καθορίζε¬ 
ται το υποχρεωτικά προκαταβλητέο τέλος εξετάσεων. 
Το τέλος εξετάσεων που καταβλήθηκε από υποψήφιο 
ο οποίος τελικά δεν έλαβε μέρος στις εξετάσεις μπορεί 
να εκληφθεί, μετά από αίτημα του, ως καταβληθέν για 
συμμετοχή του σε επόμενες εξετάσεις. 

3. Η Τράπεζα της Ελλάδος συντάσσει κατάλογο των 
υποψηφίων που πληρούν τις προϋποθέσεις συμμετοχής 
στις εξετάσεις, ο οποίος δημοσιοποιείται στον ιστότοπο 
της δεκαπέντε (15) ημέρες πριν από την ημερομηνία 
των εξετάσεων. 

4. Ο χρόνος, ο τόπος και κάθε αναγκαία οδηγία για 
την υποβολή αιτήσεων και τη διενέργεια των εξετάσε¬ 
ων ανακοινώνονται στον ιστότοπο της Τράπεζας της 
Ελλάδος. 

5. Επιτυχής εξέταση θεωρείται εκείνη στην οποία ο 
υποψήφιος έχει απαντήσει σωστά στο 90% των εξετα¬ 
ζόμενων ερωτήσεων. 

6. Ο κατάλογος των επιτυχόντων υποψηφίων δημο¬ 
σιεύεται στον ιστότοπο της Τράπεζας της Ελλάδος. Δεν 
εκδίδονται βαθμολογικά αποτελέσματα. 

7. Το αρχείο των πιστοποιητικών επαγγελματικών γνώ¬ 
σεων τηρείται στην Τράπεζα της Ελλάδος. 

Άρθρο 8 

1. Η χορήγηση επαγγελματικού δικαιώματος όσον 
αφορά στην άσκηση δραστηριότητας διανομής ασφαλι¬ 
στικών και αντασφαλιστικών προϊόντων δυνάμει ειδικής 
διάταξης νόμου για τους αποφοίτους συγκεκριμένων εκ¬ 
παιδευτικών ιδρυμάτων της τριτοβάθμιας εκπαίδευσης 
θεωρείται ως ισοδύναμη της κατοχής πιστοποιητικού 
των στοιχείων (α) και (β) της παρ. 1 του άρθρου 3 της 
παρούσας. 

2. Η κατοχή του πιστοποιητικού τύπου (β) της κοινής 
απόφασης της Εκτελεστικής Επιτροπής τηςΤράπεζας της 
Ελλάδος και του Διοικητικού Συμβουλίου της Επιτροπής 
Κεφαλαιαγοράς 17/818/15.5.2018 θεωρείται ως ισοδύ¬ 
ναμη της κατοχής πιστοποιητικού του στοιχείου (γ) της 
παρ. 1 του άρθρου 3 της παρούσας. 

Άρθρο 9 

Υποχρεώσεις ασφαλιστικών 

και αντασφαλιστικών διαμεσολαβητών 

1. Οι ασφαλιστικοί και αντασφαλιστικοί διαμεσολαβη¬ 
τές τηρούν επικαιροποιημένο αρχείο, κατ' άτομο, των 
μελών του οργάνου διοίκησης και των υπαλλήλων που 
κατέχουν τα πιστοποιητικά επαγγελματικών γνώσεων 
της παρούσας. Ελάχιστο περιεχόμενο του αρχείου απο¬ 
τελούν το αντίγραφο του σχετικού πιστοποιητικού και 
αποδεικτικά για τον χρόνο έναρξης και διακοπής της 


συμμετοχής των απασχολούμενων υπαλλήλων στη δρα¬ 
στηριότητα διανομής των ασφαλιστικών και αντασφαλι- 
στικών προϊόντων.Το αρχείο τηρείται για τουλάχιστον 5 
χρόνια από την ημερομηνία που το πιστοποιημένο πρό¬ 
σωπο έπαψε να εμπίπτει στις διατάξεις του ν. 4583/2018. 

2. Ειδικά για τα πιστωτικά ιδρύματα, το παραπάνω αρ¬ 
χείο μπορεί να τηρείται και ανά υποκατάστημα. 

Άρθρο 10 

1 .Τα μέλη της Επιτροπής Εξετάσεων δεν δύνανται να 
συμμετέχουν σε εκπαιδευτικά προγράμματα προετοι¬ 
μασίας υποψηφίων για τις εξετάσεις στις οποίες αφορά 
η παρούσα. 

2. Η Διεύθυνση Εποπτείας Ιδιωτικής Ασφάλισης εξου¬ 
σιοδοτείται να ρυθμίζει κάθε αναγκαία λεπτομέρεια για 
την εφαρμογή της παρούσας. 

Άρθρο 11 

Καταργούμενες διατάξεις 

Από την έναρξη ισχύος της παρούσας, καταργούνται 
οι ΠΕΕ 16/21.5.2013 (ΦΕΚ Β' 1257) και ΠΕΕ 46/4.12.2014 
(ΦΕΚΒ' 3510). 

Άρθρο 12 

Δημοσίευση και έναρξη ισχύος 

Η ισχύςτης παρούσας αρχίζει από τη δημοσίευση της 
στην Εφημερίδα της Κυβερνήσεως. 

Η παρούσα πράξη να δημοσιευθεί στην Εφημερίδα 
της Κυβερνήσεως. 

Ο Διοικητής 

ΙΩΑΝΝΗΣ ΣΤΟΥΡΝΑΡΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ς|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























